જીસસ ક્રાઈસ્ટનું એક વિખ્યાત વિધાન છે જેમાં “ટેકરીની ઉપર શહેર” (સિટી અપોન અ હિલ)ની વાત કરવામાં આવી છે. આ એવું આદર્શ શહેર છે જે આખી દુનિયા માટે ઝળહળે છે (બરાબર આવો જ અભિપ્રાય અનેક ભારતીયો ધરાવે છે કે ભારત અન્ય સંસ્કૃતિઓ માટે પ્રકાશપુંજ છે). યુરોપિયન નાગરિકો અમેરિકા આવ્યા ત્યારે તેમણે જમીન પર ઠેરઠેર લાઈટ જોઈ અને તેથી તેમને લાગ્યું કે તેઓ “ટેકરી પરના શહેર” માં પહોંચી ગયા છે. તેમને લાગ્યું કે બાઈબલમાં જે સ્થળનું વચન આપવામાં આવ્યું છે તે આ જ છે. આથી, જમણેરી વિચારધારા ધરાવતા લોકો માટે અમેરિકન અસાધારણવાદનો આધાર “ટેકરી પરનું શહેર” છે, જે ઈડન ગાર્ડન જેવું લીલુંછમ છે.. વગેરે વગેરે, આ વિચારધારા બાઈબલમાં આવતાં વર્ણન આધારિત છે.